**ДОГОВОР**

**№………………………../……………………………….**

Днес …………….. 2022 год. в гр. София, между:

**МИНИСТЕРСТВОТО НА ЗДРАВЕОПАЗВАНЕТО,** с адрес: гр. София 1000, пл. „Света Неделя” № 5, с ЕИК 000695317, представлявано от д-р Петър Грибнев зам.-министър на здравеопазването и Мария Беломорова, директор на дирекция „Бюджет и финанси“, наричано по-долу за краткост „ВЪЗЛОЖИТЕЛ“ от една страна

и

**…………………………**, със седалище и адрес на управление: ………………………………….., ЕИК ………………, представлявано от ……………….. - управител, наричано по-долу за краткост **„ИЗПЪЛНИТЕЛ“,** от друга страна,

на основание чл. 20, ал. 4, т. 3 от ЗОП и утвърден от ВЪЗЛОЖИТЕЛЯ доклад с рег. № ……………../…………...2022 год., с който е предложено да бъде сключен договор с предмет: „Актуализиране на единичните цени за отделните видове строително-монтажни работи, както и на количествено-стойностните сметки на инфраструктурните обекти на системата за спешна медицинска помощ“, се сключи този договор за следното:

**ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение и при условията на този договор следните услуги:

**1.1.** Установяване на актуалните единични цени на отделните видове СМР, на база средна пазарна цена към м. юли 2020 г., м. януари 2021 г., м. юли 2021 г. и м. януари 2022 год. на предвидените видове СМР (подробно описани в Приложение 1 – Видове СМР) заложени по проекта. Предвидените СМР са общо 1 181 вида, разпределени в следните проектни части:

|  |  |  |
| --- | --- | --- |
|  | **Проектна част** | **Отделни видове дейности** |
| 1. | Част „Архитектура“ | 313 дейности |
| 2. | Част „Архитектура – навес за линейки“ | 7 дейности |
| 3. | Част „Конструктивна“ | 105 дейности |
| 4. | Част „Конструктивна – навес за линейки“ | 22 дейности |
| 5. | Част „Електрическа“ | 297 дейности |
| 6. | Част „Водопровод и канализация“ | 182 дейности |
| 7. | Част „ОВиК“ | 108 дейности |
| 8. | Част „Инсталации медицински газове“ за филиал СМП – първи тип | 17 дейности |
| 9. | Част „Инсталации медицински газове“ за филиал СМП – втори тип | 16 дейности |
| 10. | Част „Инсталации медицински газове“ за спешни отделения – второ ниво | 19 дейности |
| 11. | Част „Инсталации медицински газове“ за спешни отделения – трето ниво | 19 дейности |
| 12. | Част „Геодезия“ | 24 дейности |
| 13. | Част „Организация на движението“ | 4 дейности |
| 14. | Част „Паркоустрояване и благоустрояване“ | 43 дейности |
| 15. | Част „Пожарна безопасност“ | 5 дейности |

**1.2.** Актуализиране на подробни количествено стойностни сметки на до 217 обекта, съгласно техническото задание в Поканата за представяне на оферта. Към датата на сключване на договора ще бъде възложена актуализацията на КСС-тата на 79 обекта.

**1.3.** По отношение на останалите обекти, при необходимост по етапно, Министерството на здравеопазването ще възлага актуализация на количествено-стойностните сметки в рамките на максималното количество от 217 обекта, в съответствие с реалните си нужди. Възложителят не се ангажира да възложи актуализация на всички 217 обекта;

**Чл. 2.** ИЗПЪЛНИТЕЛЯТ се задължава да предоставя услугите в съответствие с Приложение № 2 - Покана за представяне на оферта и Приложение № 3 - оферта на изпълнителя, представляващи неразделна част от договора.

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 3.** Договорът с избрания изпълнител влиза в сила от датата на подписването му и е със срок за изпълнение една година, както следва:

- Срок за изпълнение на дейностите по чл.1, т. 1.1. – до 20 работни дни след сключване на договора;

- Срок за актуализация на количество –стойностните сметки на първите 79 обекта, които ще бъдат възложени със сключването на договора – до 20 работни дни след сключване на договора;

- Срок за актуализация на количествено стойностните сметки на последващите обекти, които ще бъдат възложени при необходимост – до 5 работни дни след изпълнението на дейностите по чл.1, т. 1.1. и предоставянето на количествените сметки на последващите обекти в електронен формат от страна на възложителя;

**Чл. 4.** Място на изпълнение на услугите – Министерство на здравеопазването, гр. София, пл. „Света Неделя“ № 5:

**ОБЩА СТОЙНОСТ НА ДОГОВОРА. УСЛОВИЯ И НАЧИН НА ПЛАЩАНЕ**

**Чл. 5.** **(1)** Стойността на услугите по чл.1, съгласно Приложение № 3 - оферта на изпълнителя, е в общ размер до **………………** лева без ДДС, **…………** лева с ДДС

**(2)** В стойността по ал. 1 са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(3)** Цените по договора са фиксирани и не подлежат на промяна за срока на действие на договора.

**Чл. 6.** ВЪЗЛОЖИТЕЛЯТ заплаща на ИЗПЪЛНИТЕЛЯ стойността на извършените услуги в срок до 30 дни след представяне на документите по чл. 7.

**Чл. 7.** Всяко плащане по този Договор се извършва въз основа на следните документи:

**7.1. За услугите по т. 1.1.:**

- Фактура-оригинал за стойността на извършените услуги;

- Протокол за приемане на възложените и изпълнени услуги, подписан без забележки от представител на възложителя. Приемо-предавателния протокол се подписва след представяне на попълнена таблица съгласно Приложение 1 – за актуални единични цени към м. юли 2020 г., м. януари 2021 г., м. юли 2021 г. и м. януари 2022 година.

**7.2. За услугите по т. 1.2.:**

- Фактура-оригинал за стойността на извършените услуги;

- Протокол за приемане на възложените и изпълнени услуги, подписан без забележки от представител на възложителя.

**Чл. 8. (1)** Всички плащания по този Договор се извършват в лева, чрез банков превод по следната банкова сметка на ИЗПЪЛНИТЕЛЯ:

Банка:

BIC:

IBAN:

**(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 незабавно, но не по късно от 3 /три/ дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**ГАРАНЦИЯ ЗА ИЗПЪЛНЕНИЕ**

**Чл. 9.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3 % (три процента) от стойността на договора без ДДС, а именно ………………….. лева, която служи за обезпечаване на изпълнението на задълженията на ИЗПЪЛНИТЕЛЯ по Договора.

**Чл. 10. (1)** Изпълнителят е длъжен да поддържа валидни всички представени гаранции. В случай, че срокът на договора бъде удължен, както и в случай, че срокът на гаранцията изтича, преди да са настъпили условията за нейното освобождаване, изпълнителят има задължение да удължи гаранцията/гаранциите, представена/и под формата на банкова гаранция или под формата на застраховка. Удължената/ите гаранция/и следва да покрива/т посочения от възложителя нов срок. В случай, че изпълнителят не изпълни задължението си да представи нова/и и удължена/и гаранция/и до 7 дни преди изтичане срока на валидност на представената/ите гаранция/и, то в този случай възложителят има право да усвои същата/е.

**(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

**1.** внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 11 от Договора; и/или

**2.** предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 12 от Договора; и/или

**3.** предоставяне на документ за изменение на първоначалната застраховка или нова застраховка, при спазване на изискванията на чл. 13 от Договора.

**Чл. 11.** Когато като гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ:

БНБ ЦЕНТРАЛНО УПРАВЛЕНИЕ

Банков код: BNBG BGSD

Банкова сметка: BG21 BNBG 9661 3300 1293 01

**Чл.12. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

**1.** да бъде безусловна, неотменима и изискуема при първо писмено поискване, в което възложителят заяви, че изпълнителят не е изпълнил задължение по договора за възлагане на обществената поръчка;

**2.** да бъде със срок на валидност за целия срок на действие на договора плюс 30 /тридесет/ дни след изтичане срока на договора, като при необходимост срокът на валидност на банковата гаранция се удължава или се издава нова.

**3.** да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения

**(2)** Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 13. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на Възложителят, който следва да бъде посочен като трето ползващо се лице по тази застраховка, която трябва да отговаря на следните изисквания:

**1.** застраховката следва да покрива отговорността на изпълнителя по настоящия договор и не може да бъде използвана за обезпечение на отговорността на изпълнителя по друг договор;

**2.** да бъде безусловна, неотменяема и да съдържа задължение на застрахователя да извърши плащане при първото писмено искане от ВЪЗЛОЖИТЕЛЯ и да бъде със срок на валидност за целия срок на действие на договора плюс 30 /тридесет/ дни след изтичане срока на договора, като при необходимост срокът на валидност на застраховката се удължава или се издава нова.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 14. (1)** ВЪЗЛОЖИТЕЛЯТ освобождава гаранцията за изпълнение в срок до 30 (тридесет) дни след приключване на изпълнението на договора и окончателно приемане на Услугите, в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 8 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на нейния оригинал на представител на ИЗПЪЛНИТЕЛЯ или упълномощено от него лице.

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 15.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 16.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ закъснее с изпълнението на поръчката повече от 20 /двадесет/ дни след изтичане на сроковете за изпълнение на отделните дейности и ВЪЗЛОЖИТЕЛЯТ развали договора на това основание;

2. при пълно неизпълнение на някоя от възложените дейности, в т.ч. когато услугите не отговарят на изискванията на ВЪЗЛОЖИТЕЛЯ, и разваляне на договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 17.** Във всеки случай на задържане на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 18.** Когато ВЪЗЛОЖИТЕЛЯТ се е удовлетворил от гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 5 /пет/ работни дни да допълни гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 9 от Договора.

**Чл. 19.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**ПРАВА И ЗАДЪЛЖЕНИЯ НА СТРАНИТЕ**

**Чл. 20.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл. 21. ИЗПЪЛНИТЕЛЯТ има право:**

1. да получи възнаграждение в размера, сроковете и при условията по чл. 5 – 8 от договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора;

**Чл. 22. ИЗПЪЛНИТЕЛЯТ се задължава:**

1. да предоставя Услугите и да изпълнява задълженията си по този договор в уговорените срокове и качествено, в съответствие с договора и приложенията към него;

2. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работата, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

3. да изпълнява всички законосъобразни указания и изисквания на ВЪЗЛОЖИТЕЛЯ;

4. да пази поверителна конфиденциалната информация, в съответствие с уговореното в чл. 38 от Договора;

5. да не променя състава на персонала, който ще отговаря за изпълнението на Услугите, без предварително писмено съгласие от страна на ВЪЗЛОЖИТЕЛЯ;

6. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ освен в случаите и при условията, предвидени в ЗОП/да възложи съответна част от услугите на подизпълнителите, посочени в офертата на ИЗПЪЛНИТЕЛЯ, и да контролира изпълнението на техните задължения (*ако е приложимо*);

7. да предаде на Възложителя всички приложения на хартиен (подписан и подпечатан) и електронен носител (формат EXEL)

**Общи права и задължения на ВЪЗЛОЖИТЕЛЯ**

**Чл. 23. ВЪЗЛОЖИТЕЛЯТ има право:**

1. да изисква и да получава услугите в уговорените срокове, количество и качество;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия срок на договора, или да извършва проверки, при необходимост и на мястото на изпълнение на договора, но без с това да пречи на изпълнението;

3. да изисква от ИЗПЪЛНИТЕЛЯ проверка и преработване на изпълнената услуга, в съответствие с уговореното в чл. 26 от договора

**Чл. 24. ВЪЗЛОЖИТЕЛЯТ се задължава:**

**1.** да приеме изпълнението на Услугите, когато отговаря на договореното, по реда и при условията на този Договор;

**2.** да заплати на ИЗПЪЛНИТЕЛЯ Цената в размера, по реда и при условията, предвидени в този Договор;

**3.** да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора;

**4.** да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

**5.** да освободи представената от ИЗПЪЛНИТЕЛЯ гаранция за изпълнение, съгласно клаузите на чл. 14/18 на Договора;

**ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 25.** Предаването на изпълнението на Услугите се документира с протокол за приемане на възложените и изпълнени услуги, подписан без забележки от представител на възложителя.

**Чл. 26.** ВЪЗЛОЖИТЕЛЯТ има право:

**1.** да приеме изпълнението, когато отговаря на договореното;

**2.** да откаже да приеме изпълнението в случай, че са констатирани недостатъци от такова естество, че резултатът от изпълнението става безполезен за ВЪЗЛОЖИТЕЛЯ.

**ПОДИЗПЪЛНИТЕЛИ**

*/неприложимо/*

**Чл.27.** ПОДИЗПЪЛНИТЕЛИТЕ трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

**Чл.28.** В 3-дневен срок от сключването на настоящия договор Изпълнителят сключва договор за подизпълнение с подизпълнителя/ите, посочен/и в офертата. Договорът за подизпълнение се представя в 3-дневен срок от датата на сключването му на Възложителя.

**Чл.29.** ВЪЗЛОЖИТЕЛЯТ изисква замяна на ПОДИЗПЪЛНИТЕЛ, който не отговаря на условията по чл.27 поради промяна в обстоятелствата преди сключване на договора за обществена поръчка.

**Чл.30.** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**Чл.31.** Не е нарушение на забраната по чл. 30 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

**Чл.32.** Когато частта от поръчката, която се изпълнява от ПОДИЗПЪЛНИТЕЛ, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на ПОДИЗПЪЛНИТЕЛЯ.

**Чл.33.** Разплащанията по чл.32 се осъществяват въз основа на искане, отправено от ПОДИЗПЪЛНИТЕЛЯ до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му.

**Чл.34.** Към искането по чл.33 ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими.

**Чл.35**. ВЪЗЛОЖИТЕЛЯТ има право да откаже плащане по чл.32, когато искането за плащане е оспорено, до момента на отстраняване на причината за отказа.

**Чл.36.** Независимо от възможността за използване на ПОДИЗПЪЛНИТЕЛИ отговорността за изпълнение на договора е на ИЗПЪЛНИТЕЛЯ.

**Чл.37.** Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия: 1. за новия подизпълнител не са налице основанията за отстраняване в процедурата; 2. новият подизпълнител отговаря на критериите за подбор по отношение на дела и вида на дейностите, които ще изпълнява.

**Чл.38**. При замяна или включване на подизпълнител, изпълнителят представя на възложителя копие на договора с новия подизпълнител заедно с всички документи, които доказват изпълнението на условията по чл. 37 в срок до три дни от неговото сключване.

**САНКЦИИ ПРИ НЕИЗПЪЛНЕНИЕ**

**Чл. 39.** При неизпълнение на задълженията по този Договор, неизправната Страна дължи на изправната неустойка в размер на 0,5% (нула цяло и пет на сто) от цената за съответната дейност, за всеки ден забава, но не повече от 10 % (десет на сто) от стойността на съответната дейност.

**Чл. 40.** При прекратяване на Договора поради виновно неизпълнение на някоя от страните, виновната страна дължи неустойка в размер на 10 % (десет на сто) от стойността на Договора.

**Чл. 41.** ВЪЗЛОЖИТЕЛЯТ има право да удържи всяка дължима по този договор неустойка чрез задържане на сума от гаранцията за изпълнение, като уведоми писмено ИЗПЪЛНИТЕЛЯ за това.

**Чл. 42.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ПРЕКРАТЯВАНЕ НА ДОГОВОРА**

**Чл. 43.** (1) Този Договор се прекратява:

1. с изпълнението на всички задължения на страните по него;

2. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 7 (седем) дни от настъпване на невъзможността и да представи доказателства;

3. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

4. при констатирани нередности и/или конфликт на интереси - с изпращане на едностранно пет дневно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от страните/ВЪЗЛОЖИТЕЛЯ.

3. Едностранно от ВЪЗЛОЖИТЕЛЯ с 15-дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните, за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ услуги.

**Чл. 44.** Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

**Чл. 45.** За целите на този договор, страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

**1.** когато ИЗПЪЛНИТЕЛЯТ е в закъснение на изпълнението на договорената услуга повече от 20 дни, считано от датата на изтичане срока за изпълнение;

**2.** ИЗПЪЛНИТЕЛЯТ е допуснал съществено отклонение от условията за изпълнение на поръчката / Техническата спецификация и Техническото предложение.

**Чл. 46.** Във всички случаи на прекратяване на договора, освен при прекратяване на юридическо лице – страна по договора без правоприемство:

**1.** ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания;

**2.** ИЗПЪЛНИТЕЛЯТ се задължава:

а) да преустанови предоставянето на услугите, с изключение на тези, които за необходими и поискани от ВЪЗЛОЖИТЕЛЯ, без промяна на договорените единични цени;

б) да предаде на ВЪЗЛОЖИТЕЛЯ всички документи свързани с изпълнението на договора до датата на преустановяване на предоставянето на услугата;

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на договора.

**Чл. 47.** При предсрочно прекратяване на договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред услуги.

**ОБЩИ РАЗПОРЕДБИ**

Дефинирани понятия и тълкуване

**Чл. 48. (1)** Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в договора и приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на приложенията имат предимство пред разпоредбите на договора.

Спазване на приложими норми

**Чл. 49.** При изпълнението на договора, ИЗПЪЛНИТЕЛЯТ и неговите подизпълнители е/са длъжен/ни да спазва/т всички приложими нормативни актове, разпоредби, стандарти и други изисквания, свързани с предмета на договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 50 (1)** Всяка от страните по този договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.

**(2)** С изключение на случаите, посочени в ал.3 на този член, конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на конфиденциална информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна по договора.

**(4)** Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица.

Задълженията, свързани с неразкриване на конфиденциалната информация остават в сила и след прекратяване на договора на каквото и да е основание.

Публични изявления

**Чл. 51.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на този договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Прехвърляне на права и задължения

**Чл. 52.** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора и по договорите за подизпълнение (в приложимите случаи) могат да бъдат прехвърляни или залагани съгласно приложимото право.

Изменения

**Чл. 53.** Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.

Непреодолима сила

**Чл. 54. (1)** Страните не отговарят за неизпълнение на задължение по този договор, когато невъзможността за изпълнение се дължи на непреодолима сила.

**(2)** За целите на този договор, „непреодолима сила“ има значението на това понятие по смисъла на чл. 306, ал. 2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при/в срок до 7 (седем) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата страна е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непреодолимата сила.

(**5)** Не може да се позовава на непреодолима сила страна:

**1.** която е била в забава или друго неизпълнение преди настъпването на непреодолима сила;

**2.** която не е информирала другата страна за настъпването на непреодолима сила; или

**3.** чиято небрежност или умишлени действия или бездействия са довели до невъзможност за изпълнение на договора.

(**6)** Липсата на парични средства не представлява непреодолима сила.

Нищожност на отделни клаузи

**Чл. 55.** В случай на противоречие между каквито и да било уговорки между Страните и действащи нормативни актове, приложими към предмета на договора, такива уговорки се считат за невалидни и се заместват от съответните разпоредби на нормативния акт, без това да влече нищожност на договора и на останалите уговорки между страните. Нищожността на някоя клауза от договора не води до нищожност на друга клауза или на договора като цяло.

Уведомления

**Чл. 56. (1)** Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на страните са, както следва:

1. За ВЪЗЛОЖИТЕЛЯ:

Адрес за кореспонденция: гр. София, пл. „Света Неделя“ № 8

Тел.: 02/ 9301

e-mail:

Лице за контакт:

2. За ИЗПЪЛНИТЕЛЯ:

Адрес за кореспонденция:

Тел.:

e-mail:

Лице за контакт:

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 2 (два) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (седем) дни от вписването ѝ в съответния регистър.

Език

**Чл. 57. (1)** Този договор се сключва на български език.

**(2)** Приложимият език е задължителен за използване при съставяне на всякакви документи, свързани с изпълнението на договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ или негови представители или служители, са за сметка на ИЗПЪЛНИТЕЛЯ.

Приложимо право

**Чл. 58.** Този договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове

**Чл. 59.** Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.

**Чл. 60.** Този договор е изготвен и подписан в 3 (три броя) еднообразни екземпляра – един за ИЗПЪЛНИТЕЛЯ и два за ВЪЗЛОЖИТЕЛЯ.

Приложения:

**Чл. 61.** При съставянето на настоящия договор се представиха следните документи:

* Гаранция за изпълнение;

Към този Договор се прилагат и са неразделна част от него следните приложения:

Приложение № 1 – Видове СМР;

Приложение № 2 – Покана за представяне на оферта;

Приложение № 3 – Оферта на ИЗПЪЛНИТЕЛЯ;

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:** |